7. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ  ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ Αριθ.Β1/8 της 4/11 Ιαν. 1990 (ΦΕΚ Β΄ 10) Σύσταση Τομέων στο Παιδαγωγικό Τμήμα Νηπιαγωγών του Πανεπιστημίου Πατρών. Έχοντας υπόψη: 1.Τις διατάξεις: α)του άρθρ. 6, παρ. 4, εδάφ. ε΄ του Νόμ. 1268/82 «Για τη δομή και λειτουργία των Ανωτάτων Εκπαιδευτικών Ιδρυμάτων (Α 87) όπως προστέθηκε με την παρ. 1 του άρθρ. 48 του Νόμ. 1404/1983 (Α΄ 173) και β)της απόφασης του πρωθυπουργού Υ911/89 «ορισμός αρμοδιοτήτων στον Αναπλ. Υπουργό Εθν. Παιδείας και Θρησκ/των Βασ. Κοντογιαννόπουλο (Β 876). 2.Τη γνώμη της Γενικής Συνέλευσης του Παιδαγωγικού Τμήματος Νηπιαγωγών του Πανεπιστημίου Πατρών (συνεδρίαση 3η/18.10.89), αποφασίζουμε: Συνιστώνται στο Παιδαγωγικό Τμήμα Νηπιαγωγών του Πανεπιστημίου Πατρών οι παρακάτω τομείς: Σελ. 636,610 Τεύχος ΙΒ-2-2 Σελ. 96 α)Τομέας Γνωστικής και Διαφορικής Ανάλυσης, με γνωστικό αντικείμενο: Μελέτη της γνωστικής ανάπτυξης του ατόμου, επικεντρωμένη στην πηγή και τις διαδικασίες της ανάπτυξης διαφόρων μορφών της γνωστικής συμπεριφοράς, τόσο από συγκριτικής άποψης (διαφορές ατόμων ή κοινωνικών ομάδων), όσο και από την άποψη των εκπαιδευτικών καταστάσεων στις οποίες βρίσκεται εμπλεγμένο το υποκείμενο κατά το διάστημα της γνωστικής και ηθικής του εξέλιξης. β)Τομέας των θεμελίων της Αγωγής, με το γνωστικό αντικείμενο: Μελέτη της Φιλοσοφικής, Κοινωνικής, Παιδαγωγικής, Ανθρωπολογικής, Ιστορικής θεώρησης του ανθρώπου ως ατόμου και ως συστατικού στοιχείου μιας κοινωνίας, των προσεγγίσεων της αγωγικής διαδικασίας και των μεθόδων της διαμορφωτικής διεργασίας ώστε να αποκτήσουν οι μελλοντικοί εκπαιδευτικοί συνολική άποψη περί του έργου τους και να αναπτύξουν την ικανότητα της αποτελεσματικής επέμβασης στο μορφωτικό γίγνεσθαι. γ)Τομέας των διδακτικών αντικειμένων, μορφωτικών δραστηριοτήτων και μεθοδολογιών με γνωστικό αντικείμενο: Σύνθεση μιας θεωρίας της εμπειρογνωμοσύνης διαφόρων γνωστικών αντικειμένων με μια θεωρία της εκπαιδευτικής παρέμβασης: απόκτηση, συστηματοποίηση και διάταξη του «αγωγικού υλικού» -γλωσσικού, λογικο-μαθηματικού, μουσικού, ρυθμοκινητικού, αισθητικού κατασκευαστικούμε τέτοιους τρόπους και μορφές ώστε οι εκπαιδευόμενοι εκπαιδευτικοί να καθίστανται ικανοί να το χρησιμοποιούν, μεταπλάθοντας και τροποποιώντας το αναλόγως της κατάστασης των νηπίων και των μορφωτικών επιδιώξεων, με σκοπό τη δημιουργία μορφωτικών συμβάντων και επομένως τη μορφοποίηση και την προαγωγή των μαθητών. 31.ΗΑ.δ.7 Παιδαγωγικά Τμήματα Α.Ε.Ι.(πρώην Παιδ/γικές Ακαδημίες-Σχολές Νηπιαγωγών) 